
quorum, quo majoradnnium numerus, tanto gratiosior senectus
nee ulla orbitatis pretia.

Ib. c. 21. Suscipere tam inimicitias seu patris seu propinqu.
quam amicitias necesse est. Xec implacabiles durant : luitui
cnim etiam homicidium certo armentorum ac pecorum numero,
recipitque satlsfactionem unlversa dpmus, utiliter in publicum,
quia periculosiores sunt inimicitiae juxta libertatem. . .".

Ib. c. 22. Sed et de reconciliandis invicem inimicis et jun-
gendis adfinitatibus et adsciscendis principibus, de pace denique
ac bello plemmque in conviviis consult ant, tanquam nullo magis
tempore aut ad simplices cogitationes pateat animus aut ad
magnas incalescat. Gens non as tut a nee callida aperit adhuc
secreta pectoris licentia joci. Ergo detecta et nuda omnium
mens postera die retractatur, et salva utriusque temporis ratio
est. Deliberant dum fingere nesciunt ; constituunt dum errare
non possunt. . . .

Ib. c. 24. Aleam, quod mirere, sobrii inter seria exercent,
tanta lucrandi perdendive temeritate ut, cum omnia defecerunt,
extremo ac novissimo jactu de libertate et de corpore conten-
dant. Victus voluntariam servitutem adit : quam vis juvenior,
quamvis robustior, adligari se ac venire patitur. Ea est
in re prava pervicacia, ipsi fidem vocant. Servos conditionis
hujus per commercia tradunt, ut se quoque pudore victoriae
exsolvant.

Ib. c. 25. Ceteris serais non in nostrum morem, discriptis per
familiam ministeriis, utuntur. Suam quisque sedem, suos
penates regit. Frumenti modum dominus aut pecoris aut
vestis, ut cplono, injungit, et servus hactenus paret. Cetera
domus officia uxor ac liberi exsequuntur. Verberare servum
ac vinculis et opere coercere rarum. Occidere solent, non dis-
ciplina et severitate, sed impetu et ira, ut inimicum, nisi quod
impune est. Liberti non multum supra servos sunt, raro ali-
quod momentum in domo, nunquam in civitate, exceptis dum-
taxat iis gentibus quae regnantur. Ibi enim et super ingenuos
et super nobiles ascendunt ; apud ceteros impares libertini
libertatis argumentum sunt.

Ib. c. 26. Faenus agitare, et in usuras extendere ignotum;
ideoque magis servatur quam si vetitum esset. Agri pro nu-
mero cultomm ab universis vicis [al. in vices] occupantur, quos
mox inter se secundum dignationem [al. dignitatem] partiuntur.
Facilitatem partiendi camporum spatia praestant. Arva per
annos mutant, et superest ager. Nee enim cum ubertate et